
Estona lingvo 


La estona lingvo (estone eesti keel ) havas 
parolantaron de ĉirkaŭ 1,1 milionoj da personoj, la 
estonoj, el kiuj plejparto loĝas en la Estona 
Respubliko. 

Unu el la distingaj trajtoj de la estona estas ke ĝi havas 
ion, kio laŭtradicie estas rigardata kiel tri gradoj de 
fonema longeco: mallonga, longa, kaj "longega", 
ekzemple (en IFA) /toto/, /to:to/ kaj /to: :to/ estas 
distingeblaj, kaj ankaŭ /toto/, /tot:o/, kaj /tot: :o/. 
Tamen, la distingo inter longeco kaj longegeco estas, 
praktike, ankaŭ bazata je silaba akcento. Oni ne 
distingas inter longaj kaj longegaj vokaloj en estona 
skribo; aliflanke, plozivoj havas tri apartajn "gradojn": 
b, d, g; p, t, k kaj pp; tt; kk (ĉiu estas senvoĉa plozivo). 

Kiel la latva kaj la litova, la estona uzas la latinan 
alfabeton. Ĝia alfabeto ne havas la literojn c, q, w, x, 
y, ("fremdaj literoj"; uzataj nur en fremdaj nomoj kaj 
vortoj) sed enhavas la literojn ŝ, z, a, o, ŭ, kaj 6. La 
litero "o" signifas vastan, malantaŭan, nerondigatan 
vokalon (IFA /Y/), kaj tial estas malsama ol la litero 
kiel uzata en la portugala . Ĝi similas al la vjetnama 
litero "d". 

Tipologie, la estona estas ekzemplo de lingvo ŝanĝanta 
de aglutina lingvo al fleksia lingvo. Dum la historio de 
Estonio, la germana forte influis la estonan, ambaŭ 
leksikone kaj sintakse. 

En la estona, substantivoj kaj pronomoj ne havas 
genrojn, sed substantivoj kaj adjektivoj havas dek kvar 
deklinaciajn kazojn: la nominativon , genitivon, 
partitivon, ilativon, inesivon , elativon, alativon, 
adesivon, ablativon, translativon, terminativon, esivon, 
abesivon, kaj komitativon. La kazo kaj pluraleco de 
adjektivo ĉiam akordas kun la substantivo. Ekzemple, 
la ilativa formo de "flava domo" (kollane maja ) — "en 
flavan domon" estas (kollasesse majja). 

Strange, en la kazosistemo mankas akuzativo. 
Anstataŭe, la rekta objekto de la verbo estas normale 
genetiva kaj kelkfoje partitiva (uzata por partaj aĵoj). 

La verbosistemo ne havas apartan futuron (oni anstataŭe uzas la prezencon) kaj havas specialajn formojn 
por esprimi ion faratan de nepreciza subjekto. 

Klasifiko 


La estona estas ano de la balt-finna branĉo de la Finn-ugra lingvaro. La estona ne parencas, kiel multaj 
kredas, iel genetike al siaj geografiaj najbaroj, la baltaj lingvoj (la latva kaj la litova), kiuj estas hindeŭropaj, 
sed parencas al la finna, parolata trans la Golfo de Finnlando, kaj malproksime al la hungara kaj la sameaj 
lingvoj . Pro historiaj rezonoj, la sveda, la rusa, kaj la germana influis la estonan. La estona estas aglutina 
lingvo kiel ĝiaj parencoj, sed ĝi perdis vokalan harmonion. Antaŭaj vokaloj okazas nur je la unua silabo aŭ 
je akcentita silabo. Malgraŭ ĝia aglutina emo, pro la perdo de sonoj kaj aliaj fonologiaj ŝanĝoj je finaj aŭ 
neakcentitaj silaboj, la estona fariĝas pli kiel fanda lingvoJ 1 ^ 2 ^ 

Ekzempla teksto 


La Patro Nia 

Meie Isa, kes Sa oled taevas, 
pŭhitsetud olgu Sinu nimi, 

Sinu riik tulgu, 

Sinu tahtmine sŭndigu nii nagu taevas, ndnda ka maa peal. 

Meie igapaevast leiba anna meile tanapaev, 

ja anna meile andeks meie volad, 

nagu meiegi andeks anname oma volglastele, 

ja ara saada meid kiusatusse, 

vaid paasta meid ara kurjast. 

Sest Sinu paralt on riik ja vagi ja au 
nŭŭd, ikka ja igavesti. Aamen. 

Meie Isa, kes Sa oled taevas, 
pŭhitsetud olgu Sinu nimi, 

Sinu riik tulgu, 

Sinu tahtmine sŭndigu nii nagu taevas, nonda ka maa peal. 






Meie igapaevast leiba anna meile tanapaev, 
ja anna meile andeks meie volad, 
nagu meiegi andeks anname oma volglastele, 
ja ara saada meid kiusatusse, 
vaid paasta meid ara kurjast. 

Sest Sinu paralt on riik ja vagi ja au 
nŭŭd, ikka ja igavesti. Aamen. 

Eksteraj ligiloj 


■ Etimologia vortaro de la estona lingvo (http://www.eki.ee/dict/ety/) (estone) 

■ Gvidlibro pri la prononco en la estona lingvo (http://lpcs.math.msu.su/~pentus/etproneo.htm) 

■ Retaj vortaroj ĉe glosbe.com (eblas elekti lingvon de interfaco el kelkdek naciaj lingvoj; 
Esperanto dume ne estas, sed povas aperi, se iu tradukos): 

■ Esperanta-estona reta vortaro (https://glosbe.com/eo/et/) 

■ Estona-esperanta reta vortaro (https://glosbe.com/et/eo/) 

■ Retaj tradukiloj ĉe stars21.com (angle): 

■ Esperanto-Estonian translator (esperanta-estona tradukilo) (http://www.stars21.com/transla 
to r/espe ranto/eston ian/) 

■ Estonian-Esperanto translator (estona-esperanta tradukilo) (http://www.stars21.com/transla 
tor/estonian/esperanto/) 


Elŝutita el "https://e 0 .wikipedia. 0 rg/w/index. php?title=Estona_lingvo&oldid=6773352" 


Ĉi tiu paĝo estis lastafoje redaktita je 05:50, 31 okt. 2019. 

La teksto disponeblas laŭ la permesilo Krea Komujiaĵo Atribuite-Samkondiĉe 3.0 Neadaptita; eble aldonaj kondiĉoj 
aplikeblas. Vidu la uzkondjĉojn por detaloj. 






